פיגוע הדריסה בשכונת רמות

פיגוע הדריסה בשכונת רמות אירע ב-10 בפברואר 2023 בו מחבל ערבי ישראלי דרס גבר ושני ילדים למוות בכניסה לשכונת רמות בצפון ירושלים. המחבל נורה למוות. הפיגוע אירע בשעה 13:27, בכניסה הצפונית לשכונת רמות, סמוך לקבר שמואל הנביא. בפיגוע נרצחו שני אחים בני חמש ושבע, וגבר כבן 20. ארבעה נפצעו והמחבל נורה למוות. ב-10 בפברואר 2023, בסמוך לשעה 13:27, המחבל – חוסיין קראקע, פלסטיני בן 31, תושב שכונת עיסאוויה שבמזרח ירושלים, האיץ את רכבו והתנגש בתחנת אוטובוס בכניסה לשכונת רמות, בזמן שנוסעים רבים המתינו בה. יעקב ישראל פלאי, בן 5, ואלתר שלמה לדרמן – שאשתו נפצעה גם היא בפיגוע – בן 20, נרצחו במקום; חמישה בני אדם נפצעו. סמוך לכניסת השבת נקבע מותו של מנחם אשר פלאי, בן 7, אחיו של יעקב ישראל פלאי. אביהם של הילדים ואחִיהם נפצעו גם כן. בלש משטרה שעבר במקום יחד עם שוטר סיור שהגיע למקום ירו לעבר המחבל והרגו אותו. לאחר הפיגוע התברר שהמחבל שוחרר יום קודם לכן מבית חולים פסיכיאטרי בטמרה. ב-31 בדצמבר 2022 הזכיר המחבל בפוסט שכתב בפייסבוק את המחבלים שנהרגו במהלך השנה, בהם אנשי חוליית גוב האריות. בפוסט אחר הוא כינה את מזכ"ל הג'יהאד האיסלאמי "המנהיג הלאומי". בעקבות הפיגוע עצרה המשטרה בשכונות עיסאוויה וא-טור עשרה בני משפחה של המחבל. ב-12 בפברואר נאטם בית משפחת המחבל בשכונת א-טור שבירושלים. בנוסף המדינה הודיעה לאביו של המחבל כי תבחן לשלול את תושבותו. השר לביטחון לאומי, איתמר בן גביר, הורה למשטרה ביום הפיגוע להיערך ולהכין תוכנית ל'מבצע חומת מגן 2' במזרח ירושלים שיחל יומיים לאחר הפיגוע. במחנה הפליטים דהיישה, שבה מתגוררים קרובי אבי המחבל, נפתחה סוכת אבלים. בעקבות הפיגוע ברמות והפיגוע בנווה יעקב שקדם לו בכשבועיים, החליט הקבינט המדיני-ביטחוני להסדיר תשעה מאחזים ולפעול לאישור אלפי יחידות דיור ביהודה ושומרון. לאחר הפיגוע נתלו דגלי ישראל בכל האזור למשך מספר שבועות. גל הטרור בישראל (2023) מדיה וקבצים בנושא פיגוע הדריסה בשכונת רמות בוויקישיתוף 2 נרצחים ומספר נפגעים בפיגוע דריסה בסמוך לשכונת רמות בי-ם, באתר בחדרי חרדים, 10 בפברואר 2023 דוהר לתחנת האוטובוס - ודורס ללא הבחנה: פיגוע הדריסה בשכונת רמות בירושלים, סרטון בערוץ "כאן חדשות", באתר יוטיוב (אורך: 03:06), 10 בפברואר 2023 עלה לשלושה מניין הנרצחים בפיגוע: נקבע מותו של אשר פלאי, אחיו נטמן בכניסת שבת, באתר כיכר השבת, 11 בפברואר 2023 יורי ילון, "אבל וסבל בל יתואר": הנרצחים בפיגוע הדריסה בירושלים מובאים למנוחות, באתר ישראל היום, 11 בפברואר 2023 איצלה כץ, ‏"ראיתי את אחי ואבא במצב מזעזע"| האח של יעקב ואושי הי"ד משחזר את רגעי האימה, באתר כיכר השבת, 12 בפברואר 2023 בעל תעודת זהות כחולה ממזרח ירושלים: זה המחבל שביצע את הפיגוע, באתר מעריב אונליין, 10 בפברואר 2023 נוסע במהירות עולה על תחנת האוטובוס: כך נראה הפיגוע בשכונת רמות, באתר ישראל היום, 12 בפברואר 2023 לפי דברי הסב, בראיון: ציוץ של גלצ ברשת החברתית אקס (טוויטר), 12 בפברואר 2023 מרבית הנפגעים בפיגוע: בני משפחה חרדית שירדה בתחנה, באתר כיכר השבת, 10 בפברואר 2023 פיגוע דריסה בשכונת רמות בירושלים, באתר GOV.IL כתבי ynet, המחבל ממזרח י-ם: "השתחרר ממוסד פסיכיאטרי". האם ביתו השכור ייהרס?, באתר ynet, 10 בפברואר 2023; ניר חסון ויניב קובוביץ, מנהל המוסד שבו אושפז המחבל מהפיגוע בירושלים: הוא סבל מהתקף פסיכוטי יומיים קודם לכן, באתר הארץ, 11 בפברואר 2023 ירון ילון, פיגוע הדריסה בירושלים: כוחות הביטחון אטמו את בית משפחת המחבל, באתר ישראל היום, 12 בפברואר 2023 בר פלג, המדינה הודיעה לאביו של המחבל מפיגוע הדריסה בירושלים כי היא שוקלת לשלול את תושבותו, באתר הארץ, 14 בפברואר 2023 איתמר בן גביר לאחר הפיגוע: חומת מגן 2 במזרח ירושלים, באתר וואלה, 10 בפברואר 2023 עינב חלבי, איתמר אייכנר, כוחות פשטו על בית המחבל ועצרו את אשתו, התפרעויות במזרח ירושלים, באתר ynet, 10 בפברואר 2023 ניצן קידר, הקבינט החליט: תשעה יישובים ביו"ש יוכשרו, יקודמו אישורי בנייה, באתר ערוץ 7, 12 בפברואר 2023